VAND Han kom lidt senere end de blå-blinkende brandbiler, da de søndag rykkede ud midt i aftensmaden.

Sommerlig klædt i klip-klappere, shorts og t-shirts lignede han mest af alt en særdeles nysgerrig tilskuer, men Mads Oxholm er deltidsansat brandmand og nåede altså ikke frem til brandstationen inden kollegerne kørte afsted med vandsprøjterne.

Men det forhindrer jo ikke en engageret brandmand i at opsøge brandstedet og kollegerne for at se om, der er en plads der skal fyldes ud.

Desværre så var det hele overstået næsten inden det var begyndt, så brandmand Mads nåede ikke i aktion.

Og så alligevel.

Mads Oxholm stod under bruseren, da alarmen lød. Og måske det var derfor, at kollegaen Jesper Bjørnholt mente, at han skulle gøre arbejdet færdig og hjælpe til med at blive vasket færdig